5月24號，再多一宗確診個案，患者係39歲澳門男子。曾經喺2月11號同3月11號完成接種兩劑國藥武漢肺炎滅活疫苗。3月15號離開澳門去香港，3月底由香港前往尼泊爾，5月16號喺尼泊爾接受病毒檢測呈陰性，5月17號搭飛機由尼泊爾去土耳其，再由土耳其前往法國巴黎，5月18號再坐飛機由法國巴黎前往台北桃園國際機場，5月19號搭長榮航空br801航班由台北返澳門，入境後隨即被安排去山頂醫院接受病毒檢測，核酸檢測呈陰性，血清igm抗體同igg抗體陽性，之後被安排到金皇冠中國大酒店接受醫學觀察。